Sé erfðaskrá ekki til staðar erfa lögerfingjar í þessari röð : 1 . Fyrsta erfð : Maki og afkomendur Séu maki og afkomendur ( börn , barnabörn o.s.frv. ) til staðar erfa þeir hinn látna . Arfurinn skiptist þannig að afkomendur erfa 2/3 arfsins en maki 1/3 . Sé maki ekki til staðar taka afkomendur allan arfinn . Séu börn ekki til staðar , erfa barnabörn , og svo aðrir afkomendur koll af kolli . Ef arfleifandi á enga afkomendur á lífi tekur makinn allan arf . Maki og afkomendur eru skylduerfingjar sem þýðir að þá er ekki hægt að svipta lögbundnum erfðarétti . Séu maki eða afkomendur til staðar er því einungis hægt að ráðstafa þriðjungi arfs með erfðaskrá . 2 . Önnur erfð : Foreldrar og afkomendur þeirra Eigi arfleifandi hvorki maka né afkomendur rennur arfur til foreldra . Ef annað foreldrið er ekki á lífi fer hlutur þess til barna ( systkina þess látna ) eða annarra niðja , en ef það á enga afkomendur fer arfurinn allur til hins foreldrisins . Ef hvorugt foreldri hins látna er á lífi taka afkomendur hvors foreldris þann arf sem því hefði borið . Ef annað foreldrið á enga afkomendur , fer allur arfurinn til afkomenda hins . Foreldrar og afkomendur þeirra eru ekki skylduerfingjar og erfa hinn látna eingöngu ef hann á ekki maka eða afkomendur á lífi og hefur ekki ráðstafað arfinum á annan veg í erfðaskrá . Eigi þeir enga afkomendur rennur arfurinn allur til þeirrar ömmu og afa hins látna sem enn eru á lífi eða afkomenda þeirra . Afi og amma þess látna og afkomendur þeirra eru ekki skylduerfingjar og erfa hinn látna eingöngu ef hann hefur ekki ráðstafað arfinum á annan veg í erfðaskrá . Ef enginn er til að taka arf samkvæmt lögerfum og engin erfðaskrá hefur verið gerð rennur arfurinn í ríkissjóð . Orðskýringar : Skylduerfingjar : Þau sem eiga lögvarinn rétt til arfs . Maki og afkomendur eru skylduerfingjar . Ef maki eða afkomendur eru til staðar má eingöngu ráðstafa þriðjungi eigna á annan veg með erfðaskrá . Lögerfingjar : Þeir sem erfa hinn látna samkvæmt erfðalögum . Að undanskildum maka og afkomendum , sem eru skylduerfingjar , eiga lögerfingjar ekki lögvarinn rétt til arfs og erfa hinn látna eingöngu ef hann á ekki skylduerfingja og hefur ekki ráðstafað arfi á annan hátt í erfðaskrá . Gefðu framtíðinni forskot með erfðagjöf Almannaheill , samtök þriðja geirans á Íslandi eru eigandi vefsíðunnar . Kynningarverkefnið „ Gefðu framtíðinni forskot með erfðagjöf “ og vefsíðan erfdagjafir.is er samstarfsverkefni Almannaheilla , Blindrafélagsins , Krabbameinsfélagsins , Rauða krossins , SOS barnaþorpa , Styrktarfélags krabbameinssjúkra barna og UNICEF á Íslandi . Ljósmyndasafn Reykjavíkur leggur til myndefni vefsíðunnar . Eru safninu færðar bestu þakkir fyrir stuðninginn .